**KONFIDENTSIAALSUSLEPING nr**

**Tervise ja Heaolu Infosüsteemide Keskus**, registrikood 70009770, aadress Pärnu mnt 132, 11317 Tallinn, keda esindab direktor Margus Arm (edaspidi Keskus või Pool),

ja

**GuardTime OÜ**  registrikoodiga 11313216, asukohaga A. H. Tammsaare tee 60, 11316 Tallinn, keda esindab seaduse alusel juhatuse liige Michael Gault (edaspidi Pool)

keda edaspidi nimetatakse koos Pooled, sõlmivad konfidentsiaalsuslepingu (edaspidi Leping) alljärgnevas:

1. **Üldsätted**
2. Leping on sõlmitud eesmärgiga GuardTime OÜ väljatöötatud rakenduse testimisel erinevate infosüsteemide andmete kokku viimisel ning sellega seonduvate erialaste konsultatsioonide (edaspidi Konsultatsioon) ajal lepingu Poolele teatavaks saanud informatsiooni konfidentsiaalsuskohustuse (edaspidi Konfidentsiaalne teave) hoidmiseks.
3. Pooled edastavad vastastikku Konfidentsiaalset teavet allpool kirjeldatud viisil ja tingimustel. Pooled teevad omalt poolt kõik, et konfidentsiaalne teave saaks säilitatud konfidentsiaalsena ja ei oleks kasutatud mingil muul kui käesolevas lepingus sätestatud eesmärgil ja tingimustel.
4. Lepingu allkirjastamisega kinnitavad Pooled, et on tutvunud ja kohustuvad täitma seadustest tulenevaid andmete töötlemise ja andmekaitse nõudeid. Pooled võtavad endale kohustuse hoida konfidentsiaalset teavet ja täita nimetatud kohustust.
5. Lepingu lisas 1 on toodud isikute nimed, kes Poolte nimel Konsultatsiooni osutavad, lisas toodud isikute loetelu muudatusest teavitab Pool teist Poolt esimesel võimalusel ning enne isikule juurdepääsu võimaldamist.
6. Lisa 1 muudatuste allkirjastamise pädevus Keskuse poolelt on E-teenuste osakonna juhatajal.
7. Käesoleva lepingu raames osutatud konsultatsioonidega seotud kulud katavad pooled ise.

**Konfidentsiaalne teave**

1. “**Konfidentsiaalne teave**” tähendab kogu teavet, mida on konsultatsiooniga seonduvalt edastatud Poolte vahel suulises või kirjalikus vormis sõltumata kommunikatsioonivormist või mida pool on teada saanud seoses tekkinud kohustuste täitmisega ning mis avaldamise hetkel on määratletud kui konfidentsiaalne või mille olemusest võib mõistlikult järeldada, et see on konfidentsiaalne. Konfidentsiaalne teave hõlmab muuhulgas isiku- ja turvaandmeid, arvutiprogramme, koode, algoritme, töötajate ja konsultantide nimesid ja kutseoskuste kirjeldusi, oskusteavet, formulare, protsesse, ideesid, strateegiaid, leiutisi (nii patenteeritavaid kui mittepatenteeritavaid), skeeme ja muid tehnilisi, ärilisi, finantsalaseid või tootearenduse plaane, mis seaduse alusel on tunnistatud juurdepääsu piiranguga teabeks ning teave, mille avalikuks tulek võiks kahjustada poole või kolmanda isiku huve.

**Konfidentsiaalsuskohustus**

1. Pooled peavad täitma konsultatsiooni ajal andmekaitse- ja turvanõudeid ning (töö)ruumide kasutamise korda ning teisi turvalisusega ning konfidentsiaalsusega seotud nõudeid.
2. Pooled on kohustatud töötlema neile teatavaks saanud konfidentsiaalset teavet üksnes ulatuses, mis on vajalik määratletud eesmärkide saavutamiseks, lähtudes sealjuures isikuandmete kaitse seaduses ja teistes õigusaktides sätestatud andmete töötlemise põhimõtetest. Kaitsma neile teatavaks saanud konfidentsiaalset teavet kasutades kõiki põhjendatud jõupingutusi, et ära hoida Konfidentsiaalse teabe kolmandatele isikutele teatavaks saamise.
3. Pool kohustub konfidentsiaalsuskohustuse täitmiseks:
	1. viivitamatult kirjalikult teavitama teist Poolt konsultatsiooniga seonduvalt esitatud teabenõudest või vajadusest avalikustada konfidentsiaalset teavet;
	2. teavitama teist Poolt viivitamatult Lepingust või õigusaktidest tuleneva konfidentsiaalsuskohustuse täitmisega seonduvatest takistustest, mis on tekkinud või tõenäoliselt võivad tekkida.
4. Poole nõudmisel on teine Pool kohustatud tagastama või hävitama käesoleva lepingu raames talle üle antud konfidentsiaalse teabe.
5. Konfidentsiaalsuskohustus ei laiene teabele:
	1. mis on avalikult teadaolev;
	2. mille avalikustamiseks pooled on nõusoleku andnud.
6. Poolte kohustus kaitsta ja mitte avaldada konfidentsiaalset teavet on tähtajatu.

**Vastutus**

1. Pool vastutab teisele poolele tekitatud kahju ja kulutuste eest, kui ta on avaldanud konfidentsiaalset teavet kolmandatele isikutele.
2. Konfidentsiaalsuskohustuse rikkumisel kohustub Pool rakendama kõiki mõistlikke abinõusid teisele Poolele tekitatud kahju ärahoidmiseks või vähendamiseks.

**Teated**

1. Pooltevahelised lepinguga seotud teated peavad olema edastatud kirjalikku taasesitamist võimaldavas vormis lepingus määratletud kontaktaadressidel. Teade loetakse kätteantuks e-kirja saatmise kuupäevast või kui teade on üle antud allkirja vastu või saadetud postiasutuse poolt tähitud kirjaga teise poole poolt näidatud aadressil ja postitamisest on möödunud 5 (viis) kalendripäeva.
2. Poolte kontaktisikud on:
	1. Tarmo Luumann, tarmo.luumann@guardtime.com
	2. Martin Õunap, Martin.Ounap@tehik.ee

**Lõppsätted**

1. Lepingu lahutamatuks osaks on Poolte vahelised kirjalikud teated ja lepingu muudatused. Lepingu muudatused sõlmitakse lepingu lisadena, mis jõustuvad pärast nende allkirjastamist Poolte poolt.
2. Leping ja selle lisad allkirjastatakse digitaalselt. Leping jõustub hetkest, mil pooled on lepingu allkirjastanud ja konfidentsiaalsuskohustus kehtib tähtajatult.
3. Pooled ei tohi lepingust tulenevaid õigusi ja kohustusi üle anda kolmandale isikule ilma teise Poole kirjaliku nõusolekuta.
4. Lepingu täitmisega tekkinud vaidlusküsimused lahendatakse Poolte vaheliste läbirääkimiste teel, kokkuleppe mittesaavutamisel lahendatakse vaidlus kohtus.

 **TEHIK Guardtime**  **OÜ**

Margus Arm Michael Gault

 Direktor Juhatuse liige

*/Allkirjastatud digitaalselt/ /Allkirjastatud digitaalselt/*

**Lisa 1. KONFIDENTSIAALSUSLEPING nr**

 Konsultatsiooni osutajate kontaktandmed

Tervise ja Heaolu Infosüsteemide Keskuse poolt osutavad konsultatsiooni järgmised isikud:

1. Tanel Tera (tanel.tera@tehik.ee)
2. Artur Novek (artur.novek@tehik.ee)
3. Martin Õunap (martin.ounap@tehik.ee)

GuardTime OÜ poolt osutavad konsultatsiooni järgmised isikud:

1. Margo Raja (margo.raja@guardtime.com)
2. Pavel Grigorenko (pavel.grigorenko@guardtime.com)
3. Anni Uutma (anni.uutma@guardtime.com)
4. Mart Tõnso (mart.tonso@guardtime.com)
5. Tarmo Luumann (tarmo.luumann@guardtime.com)